Jón Gunnarsson brást hinn versti við í Silfrinu síðasta sunnudag þegar á það var bent að Sjálfstæðisflokkurinn væri dæmi um stjórnmálaflokk með sterk tengsl við auðvaldið . Jón er þó sjálfur dæmi um hvernig leiðir Sjálfstæðisflokks , auðvalds og útgerðar liggja saman . Jón Gunnarsson brást hinn versti við í Silfrinu síðasta sunnudag þegar á það var bent að Sjálfstæðisflokkurinn væri dæmi um stjórnmálaflokk með sterk tengsl við auðvaldið . Jón er þó sjálfur dæmi um hvernig leiðir Sjálfstæðisflokks , auðvalds og útgerðar liggja saman . 1 . Jón Gunnarsson , þingmaður Sjálfstæðisflokksins , móðgaðist illa að talað væri um sérstaklega mikil tengsl Sjálfstæðisflokks og auðvaldsins í Silfrinu síðasta sunnudag . Jón er þó sjálfur ágætt dæmi um hvernig leiðir Sjálfstæðisflokks , auðvalds og útgerðar liggja saman . Á sama tíma og hann sussar á umræðu um tengsl við fjármagnseigendur er hann t.d. í fámennum karlaklúbbi með Kristjáni Loftssyni , útgerðarmanni sem seldi í HB Granda á síðasta ári fyrir 20 milljarða króna , og sjávarútvegsráðherra Sjálfstæðisflokksins , Kristjáni Þór Júlíussyni . Stöðufærsla Jóns Gunnarsson 4. maí 2018 „ Aðalfundur Íslenska hrongkelsafélagsins var haldinn á 3 Frökkum í kvöld . Hitti þessa félaga mína þar . Allir viðstaddir voru sæmdir heiðursorðu félagsins . Á borðum var grásleppa , rauðmagi og ýmislegt annað góðgæti framleitt af húsráðanda , frábær veisla , “ skrifar Jón Gunnarsson , sem sat að borði með Kristjáni Þór Júlíussyni og Kristjáni Loftssyni . 2 . Jón Gunnarsson sat í þriggja manna nefnd , skipaðri af sama sjávarútvegsráðherra , um veiðitilhögun á grásleppu ( eða hrognkelsi ) . Niðurstaðan var að tengdasonur Jóns skyldi eignast kvóta ( „ útgerðarmennirnir munu þá meðal annars geta selt kvótann eða veðsett hann ef svo ber undir , líkt og gildir um annan kvóta “ ) , og var augljóslega rými í nefndarvinnunni til að hygla tengdasyninum umfram aðra með vali á úthlutunaraðferð . Hvernig Jón Gunnarsson þóttist ekki kannast við málið í Silfrinu er dæmi um mikinn óheiðarleika , enda var þessi nefndarseta í fyrra og málið enn í ferli . Athugum að sönnunarbyrðin hvílir ekki á þeim sem benda á að þarna sé á ferðinni möguleg spilling , heldur er það ráðherra og alþingismanns að tryggja með góðum vinnubrögðum að ekki falli skuggi á störf hans . 3 . Jón Gunnarsson kveðst hafa sagt Kristjáni Þór af þessum hagsmunaárekstri , en Kristján Þór hefur greinilega talið smekklegt að hann sæti þrátt fyrir það í þessum hópi , og treyst honum fyrir verkinu . Það er einstaklega ósmekkleg stjórnsýsla . Tengdasonur Jóns , hagsmunaaðilinn , segir Jón hafa spurt út í sína skoðun á málinu , svo ekki var skýrum aðskilnaði milli þingstarfa og fjölskyldu fyrir að fara . 4 . Kristján Þór Júlíusson sagðist myndu mögulega segja sig frá málefnum sem snerta Samherja þegar hann tók við sem sjávarútvegsráðherra vegna tengsla við fyrirtækið og stjórnendur . Nú hefur komið í ljós að það hefur hann aldrei gert . Hann nefndi aldrei af fyrra bragði að hann væri líka persónulegur vinur manns sem átti tuttugu milljarða króna hlut í öðru sjávarútvegsfyrirtæki . Innan tveggja vikna frá veislunni á Þremur frökkum sendi Kristján Loftsson tölvupóst til sjávarútvegsráðherra þar sem hann bað um breytingar á reglugerð um hvalskurð . Tíu dögum síðar undirritaði Kristján Þór umbeðna breytingu á reglugerðinni . ( „ Einnig set ég sem viðhengi reglugerðina Nr. 489 frá 28. maí 2009 , en þar hef ég sett inn breytingar þær , sem ég fer fram á að verði gerðar með rauðu , “ segir í tölvupósti Kristjáns Loftssonar til ráðherra ) . 5 . Í kjölfar Samherjamálsins sagðist Kristján myndu segja sig frá málefnum sem varða Samherja beint . Tveimur dögum síðar var hann að skoða nýja fiskvinnslu Samherja , en hann hafði nýverið ekki mætt á sambærilegan viðburð tengdan öðru fyrirtæki . Hann sat einnig ríkisstjórnarfund þar sem viðbrögð ríkisstjórnarinnar við Samherjamálinu voru rædd . Það er ótrúlegt að við þurfum að sitja í sömu sporunum að ræða þessa hluti aftur og aftur . Ljósi punkturinn er að brjálsemi valdamanna ( og þetta er brjálsemi ) opnar fyrir möguleikann á breytingum sem undirritaður hefur ekki séð síðan í kjölfar þess að sömu öfl settu Ísland á hliðina , þegar óvíst var að til væri gjaldeyrir fyrir lyfjum og olíu . Nú þurfum við að leyfa okkur að kalla hlutina réttum nöfnum . Nú þurfum við að segja það sem sjáum öll . Þetta fólk er ekki að vinna fyrir okkur . Þorbjörn Þórðarson til ráðgjafar Samherja Fréttir Mest lesið í mánuðinum Hin stóra fréttin í Samherjamálinu er að birtast okkur Upptaka af reiðisímtali Jóhannesar við eiginkonu hans birt gegn vilja hennar Fréttir Vaknaði við öskrin Viðtal Óttast um líf sitt eftir hótanir á Seyðisfirði : „ Þetta er mafíu starfsemi “ Fréttir Er ekki Áslaug Arna stórkostlegur dómsmálaráðherra ?